Diari Oficial de la Generalitat Valenciana


Sumari del DOGV 698, del 09-11-1987 (1987/809919)

DECRET 169/1987, de 26 d'octubre, del Consell de la Generalitat Valenciana, pel qual es regula la intervenció de la inversió.
-----------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1987/10/26/169/dof/vci/html**

### Dades del document

Número de DOGV
:   698

Data del DOGV
:   09-11-1987

Secció del DOGV
:   DISPOSICIONS GENERALS

Número del document
:   1987/809919


Data del document
:   26-10-1987

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 169/1987, de 26 d'octubre, del Consell de la Generalitat Valenciana, pel qual es regula la intervenció de la inversió.  
Entre les diverses formes mitjançant les quals s'exerceix el control intern, tal com ho regula la Llei d'Hisenda Pública de la Generalitat Valenciana, es troba la corresponent a la intervenció de l'aplicació de les quantitats destinades a obres, subministraments, adquisicions i serveis, com prescriu l'apartat d) del núm. 2 de l'article 53 d'aquesta.  
Modernament, la legislació administrativa que regula els contractes d'aquesta naturalesa que els Ens públics poden celebrar s'ocupa amb detall, en finalitzar aquells, de la forma en què ha de verificar-se'n el compliment, regulant per a això la manera d'acreditar-se que es rep el bé, siga moble o immoble, o el servei que es contractà, tant en forma provisional com definitiva, una vegada complit el termini de garantia que en el corresponent plec s'establesca.  
La quantia del contracte pot ser la mesura d'unes majors garanties a exigir per a determinar la correcta inversió dels fons públics. Puntualitzar els diversos aspectes del control intern de la inversió en la Generalitat Valenciana és l'objectiu d'aquest Decret i en atenció d'aquests motius, a proposta del Conseller d'Economia i Hisenda i amb la deliberació prèvia del Consell en la sessió de 26 d'octubre de 1987,  
DECRETE:  
Article primer  
La intervenció de la inversió consisteix en l'examen i informe dels documents justificatius dels manaments de pagament que s'expedesquen per a l?execució i en la comprovació que el seu import ha estat degudament invertit en l'obra, servei o adquisició de què es tracte.  
Article segon  
L'informe fiscal a què fa referència l'article anterior serà emès en tots els casos pels Interventors Delegats de l'Interventor General en l?àmbit geogràfic de la Comunitat Valenciana.  
Article tercer  
La comprovació de la inversió es realitzarà sempre que així ho disposen les Lleis, els Reglaments i les Instruccions corresponents i, a més, sempre que el seu import excedesca de cinc milions de pessetes.  
Article quart  
Quan, per a comprovar la inversió, caldrà la possessió de coneixements tècnics, per assistir a l'Interventor Delegat concurrent seran designats tècnics facultatius de la Generalitat, de l'especialitat a què correspon l'adquisició, obra o servei, que no hagen intervingut en el projecte, la direcció, la subhasta, el concurs, la contractació o l'execució directa d'aquests, i, sempre que siga possible, dependents de distinta Conselleria d'aquella a què pertanyen, o, almenys, de Centre directiu o Organisme que no haja intervengut en la seua gestió, realització o direcció.  
Article cinqué  
En els casos en què la comprovació de la inversió no siga preceptiva, d'acord amb el que estableix l'article tercer anterior, aquesta serà substituïda per una certificació expedida pel Cap del Centre, la Dependència o l'Organisme a què corresponga rebre o acceptar les adquisicions, on s?expressarà que s'ha fet càrrec del material adquirit.  
Per poder expedir la certificació anterior, el Cap respectiu podrà demanar els informes necessaris al Director d'Obra, al tècnic que intervingué en el contracte o als funcionaris qualificats que el tramitaren.  
Article sisé  
Per a dur a efecte les recepcions, els Secretaris Generals o Caps dels Serveis als quals incumbeix d'acceptar les adquisicions, sol·licitaran de l'Interventor General, amb una antelació d'almenys deu dies a la data en què aquestes hagen de tenir lloc, el nomenament dels tècnics facultatius que, en la seua representació, hi han de concórrer.  
La Intervenció General participarà les designacions al sol·licitant o als representants del Centre.  
Article seté  
Si s'oposaven objeccions a la recepció, el Secretari General de la Conselleria a qui correspon rebre o acceptar les adquisicions, les obres o els serveis donarà compte de la discrepància al Conseller corresponent perquè puga decidir, en vista del que resulte de l'expedient i amb els assessoraments previs que considere necessaris, si és procedent atenir-se a les observacions formulades o dissentir-ne, cas en el qual s?actuarà d'acord amb l?article 56 de la Llei 4/1984, de 13 de juny, d'Hisenda Pública de la Generalitat Valenciana.  
Els Interventors Delegats s'abstindran d'intervenir propostes de pagament on, essent preceptiva la recepció de l'obra, l'adquisició o el servei, no conste que ha tingut lloc la comprovació de la inversió, i incorrerien, si infringien aquesta prohibició, en les responsabilitats a què fa referència el Títol VI de la Llei d'Hisenda Pública de la Generalitat Valenciana.  
Als efectes del que disposa el paràgraf anterior, l'acta de recepció provisional constituirà part de la justificació necessària per a poder expedir la proposta de pagament de l'última certificació d'obra o últim lliurament del preu, segons les condicions contractuals, tal com s'estableix en el paràgraf tercer de l'article 16 de la Llei d'Hisenda Pública de la Generalitat Valenciana.  
Article vuité  
Les designacions que efectue l'Interventor General tindran el caràcter d?autorització de les comissions de servei, als efectes de la percepció de les indemnitzacions procedents segons el Decret del Consell 200/1985, de 23 de desembre, i disposicions complementàries.  
DISPOSICIONS FINALS  
Primera  
Hom autoritza la Conselleria d'Economia i Hisenda a dictar les instruccions necessàries en desenvolupament d'aquest Decret, directament o a través de la Intervenció General.  
Segona  
Aquest Decret entrarà en vigor l?endemà de la publicació en el Diari Oficial de la Generalitat Valenciana.  
València, 26 d'octubre de 1987.  
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI